Morten Søberg

Morten Søberg (født 1969) er en norsk samfunnsøkonom og politiker (Sp). Fra 2014 frem til 2026 var han direktør for myndighetskontakt i SpareBank 1-alliansen. Fra 1. september 2025 tiltrådde han som Generalsekretær for Bitcoinpolitisk Institutt Norge.

Han har studiekompetanse fra Adolf Øiens skole, bachelorgrad i filosofi og samfunnsøkonomi fra London School of Economics and Political Science (LSE) fra 1994 og doktorgrad i samfunnsøkonomi fra Universitetet i Oslo fra 2003. Han har også studert ved Handelshøyskolen i Stockholm. Han er gift, har barn og bor i Oslo.

Søberg var journalist i Nei til EUs avis Standpunkt 1990–1991, forsker i SSB 1997–2002, politisk rådgiver for finans, kontroll og konstitusjon for Senterpartiets stortingsgruppe 2003–2007, seniorrådgiver for departementsråden i Kommunal- og regionaldepartementet 2007–2008, politisk rådgiver for stortingsrepresentant Ola Borten Moe 2009–2010 samt statssekretær for statsråd Sigbjørn Johnsen i Finansdepartementet 2010–2013.

Han har også markert seg som essayist med utgivelser på nynorsk. Han var styremedlem i Noregs Mållag 2006–2008 og ordfører i Nynorsk kultursentrums råd 2010–2011.

 Bibliografi 





 Referanser 

 Eksterne lenker 


Kategori:Statssekretærer fra Sp
Kategori:Statssekretærer i Regjeringen Stoltenberg II
Kategori:Politiske rådgivere fra Sp
Kategori:Norske samfunnsøkonomer
Kategori:Norske embets- og tjenestemenn
Kategori:Norske essayister
Kategori:Nynorskforkjempere
Kategori:Personer fra Trondheim kommune